J-Bay Flat Near Beach | LekkeSlaap
J-Bay Flat Near Beach is 'n selfsorgwoonstel met 'n lieflike vakansiegevoel in Jeffreysbaai, net 200 m van die strand af naby winkels. Die woonstel is op 'n woonerf geleë, maar het sy eie privaat ingang en parkeerplek.
Die woonstel het slaapplek vir 4 gaste en beskik oor 2 slaapkamers, 1 badkamer en 'n oopplan-kombuisie, -eetarea en 'n leefarea. Die eerste slaapkamer het 'n koningingrootte-bed en die tweede slaapkamer het 2 enkelbeddens. Die badkamer het 'n stort, toilet en 'n wasbak.
Die kombuisie is vir selfsorg toegerus en sluit 'n stoof, oond, ketel, broodrooster, eetgerei en breekware in. Daar is 'n etenstafel met sitplek vir 4 en die sitarea het 'n platskerm-TV. Buite is daar 'n tuin en braai-area. Parkeerplek is onder 'n motorafdak beskikbaar.